‘Amigos imaginarios’ i ‘València, t’estime’, pròxim estrenes al Cinema Tívoli
2025-07-24

El Cinema Tívoli de Burjassot segueix endavant amb la programació de juny i ha tancat la cartellera proposada per al cap de setmana del 7 al 9 de juny. Tres dies en què els espectadors i espectadores que s’acosten al cinema local podran gaudir de la pel·lícula Amigos imaginarios i del documental València, t’estime. Les entrades per a gaudir de les millors estrenes en el Tívoli té un preu de 4 euros i es poden adquirir telemàticament en venda anticipada, en la web del Cinema Tívoli i també en la taquilla, des de mitja hora abans de cada projecció.

John Krasinski dirigix Amigos imaginarios, una comèdia que mescla animació i realitat i que, protagonitzada per Ryan Reynolds, tindrà les seues projeccions en el Tívoli el divendres 7 i el dissabte 8, a les 19.30 h i el diumenge 9 de juny, a les 16.30 h. La trama presenta a una jove que, després de passar una experiència difícil, comença a veure als amics imaginaris de tot el món que s’han quedat arrere quan els seus amics de la vida real han crescut i els han oblidat.

La cartellera del cap de setmana es completa amb el documental València, t’estime, amb projeccions el divendres 7 i el dissabte 8, a les 22.30 h i el diumenge 9 de juny, a les 19 h. València T’estime és el primer documental que narra la historia LGTBI de la ciutat des dels anys 70 fins a començaments dels 2000. Ho dirigix el valencià Carlos Giménez, qui estarà al cinema Tívoli, el diumenge 9, per a protagonitzar un col·loqui amb el públic, després del documental.

El film compta amb més d’una desena de testimoniatges que van marcar un abans i un després en la lluita valenciana on, per primera vegada, s’unixen activistes, personatges històrics, transformistes, empresaris i historiadors, per a conformar una història única i encara desconeguda per a molts. El documental també mostra les primeres manifestacions lgtbi, agressions lgtbifóbicas, la Brigada 26, el Moviment d’Alliberament Gai del Pais Valencià, els inicis de Lambda, locals d’oci nocturn, cabaret, la lluita trans, la SIDA – VIH, la primera llibreria gai de la ciutat o el primer col·lectiu de lesbianes de la Comunitat Valenciana, entre altres temes.